**Ziua să înceapă cum trebuie**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Până la noaptea minţii

gândirea este primă doamnă,

nimeni nu se îndoieşte de loialitatea ei

până i se rupe apa conştiinţei

şi naşte un prinţ al afacerilor de culise

în care acoperă totul şi-l îngroapă.

Întâmplarea îşi face de cap,

se descoperă matrapazlâcurile mari,

ele nu sunt recunoscute,

se caută mai departe vechii colaboratori

pentru a inventa tertipuri de a scăpa de zdup,

uneori reuşesc

dar noi sperăm într-o dimineaţă limpede,

ziua să înceapă cum trebuie.